I juni 2006 ble det kjent at syklister som Ullrich, Ivan Basso, Joseba Beloki, Roberto Heras, Francisco Mancebo, Tyler Hamilton og Santiago Botero alle er nevnt i en dopingrapport fra spanske myndigheter. 30. juni 2006 ble det kjent at Ullrich og lagkamerat Oscar Sevilla, samt lagleder Rudy Pevenage, ble suspendert av sitt eget lag T-Mobile Team. Laget skal ha fått beskjed fra Tour-arrangørene om at alle er involvert i dopingetterforskningen som har foregått i Spania. Storfavoritten i det årets Tour de France Ivan Basso, var også involvert i dette. Basso ble også suspendert fra sitt lag Team CSC. Jan Ullrich sa i 2007 at han legger opp.